**OBEC HOSŤOVÁ, HOSŤOVÁ 120, 951 02**

**Z Á P I S N I C A**

**Z RIADNEHO ZASADNUTIA OBECNÉHO ZASTUPITEĽSTVA**

**Dátum konania**: 04-ho apríla 2016

**Prítomní:** Podľa prezenčnej listiny

 / priložená k zápisnici/

**Program:** 1. Otvorenie zasadnutia

 2. Určenie zapisovateľa a overovateľov zápisnice

 3. Kontrola uznesení

 4. Finančné záležitosti /návrh na zmenu rozpočtu č. 2/2016, správa

 o inventarizácii majetku obce, doplnenie sadzobníka správnych poplatkov/ 5. Informácie o rekonštrukcii domu smútku

 6. Informácie o ceste vedľa ranču

 7. Nová web stránka obce

 8. Návrh Zmluvy o zriadení vecného bremena

 9. Návrh Darovacej zmluvy na prevod pozemkov pod cintorínom

 10. Kultúrne akcie na rok 2016

 11. Rôzne

 12. Záver

**K bodu číslo 1:**

Druhé zasadnutie obecného zastupiteľstva v r.2016 otvoril a viedol starosta obce Ing. Miroslav Brath,

ktorý skonštatoval, že sú prítomní všetci členovia obecného zastupiteľstva, zasadnutie zastupiteľstva je preto uznášania schopné.

**K bodu číslo 2:**

Za overovateľov zápisnice určil poslancov: Peter Brath

Gabriel Szalai

Za zapisovateľku určil pracovníčku obecného úradu R. Tóthovú.

Starosta obce oboznámil prítomných s programom zasadnutia zastupiteľstva.

Hlasovanie o programe rokovania:

 za: 5 /Peter Brath, Zsolt Földessy, Ing. Zoltán Gál, Miroslav Maťo,

 Gabriel Szalai/

 proti: 0

**K bodu číslo 3:**

V kontrole uznesení hlavná kontrolórka obce Mgr.Darnadiová, skonštatovala, že všetky uznesenia sú splnené alebo sa plnia priebežne.

Hlasovanie o plnení uznesení:

 za: 5 /Peter Brath, Zsolt Földessy, Ing. Zoltán Gál, Miroslav Maťo,

 Gabriel Szalai/

 proti: 0

**K bodu číslo 4:**

Poslanci boli oboznámení so správou o výsledkoch inventarizácie majetku, záväzkov a rozdielu majetku a záväzkov obce k 31.12.2015, inventarizácia sa uskutočnila v dňoch 18. a 19.01.2016 a zo záveru inventarizačnej komisie vyplynuli tieto odporúčania – vyradiť nepoužiteľný a opotrebovaný drobný majetok vedený v operatívnej evidencii a tvorba opravnej položky na rekultiváciu skládky odpadu.

Príloha č. 1: Správa o výsledkoch inventarizácie majetku, záväzkov

Hlasovanie o inventarizácii:

 za: 5 /Peter Brath, Zsolt Földessy, Ing. Zoltán Gál, Miroslav Maťo,

 Gabriel Szalai/

 proti: 0

Poslanci sa zaoberali rozpočtovými opatreniami č. 2/2016, toto rozpočtové opatrenie bolo vykonané

starostom obce, hlavné zmeny sa vykonali pri výdavkových položkách na voľby do NR SR 2016 a pri

položkách na pracovné miesto zamestnanca prijaté cez ÚPSVaR, návrh rozpočtového opatrenia č.

3/2016 obsahuje úpravu kapitálového rozpočtu na nájomné byty a navýšenie na rekonštrukciu domu

smútku.

Príloha č. 2: Informatívna správa o zmenách v rozpočte obce Hosťová na rok 2016 vykonaných

 starostom obce

Príloha č. 3: Rozpočtové opatrenie č. 3/2016

Hlasovanie o rozpočtovom opatrení č. 2/2016 a 3/2016 :

 za: 5 /Peter Brath, Zsolt Földessy, Ing. Zoltán Gál, Miroslav Maťo,

 Gabriel Szalai/

 proti: 0

Majetkové priznanie za rok 2015 podali starosta obce Hosťová Ing. Miroslav Brath a hlavná

kontrolórka obce Mgr. Katarína Darnadiová. Poslanci M.Maťo, Ing. Z.Gál a Zs. Földessy boli poverení

preskúmaním uvedených majetkových priznaní.

Hlasovanie o majetkovom priznaní za rok 2015::

 za: 5 /Peter Brath, Zsolt Földessy, Ing. Zoltán Gál, Miroslav Maťo,

 Gabriel Szalai/

 proti: 0

Účtovníčka obce predložia návrh na doplnenie sadzobníka správnych poplatkov obce o položku –

osvedčenie podpisu so zvýšenou náročnosťou pri zväzovaní zmlúv, nakoľko obec pri tomto úkone má

finančné náklady a vyžaduje zvýšenú časovú náročnosť.

Príloha č. 4: Návrh na doplnenie sadzobníka správnych poplatkov

Hlasovanie o návrhu doplnenia sadzobníka správnych poplatkov:

 za: 5 /Peter Brath, Zsolt Földessy, Ing. Zoltán Gál, Miroslav Maťo,

 Gabriel Szalai/

 proti: 0

**K bodu číslo 5:**

Starosta obce podal informáciu o rekonštrukcii domu smútku, oznámil výsledok verejnej súťaže, najlepšiu cenu ponúkla firma Mosap, a.s. Počas rekonštrukcie sa objavili aj nové veci s ktorými sa v rozpočte nepočítalo, búral sa aj zadný štít, boli podliate základy, spravil sa nový veniec, na strechu pôjde antracitový plech a na fasádu sa plánuje bledosivá farba.

**K bodu číslo 6:**

V r.2015 bol vyhotovený geometrický plán cesty vedľa ranču, aby vznikla veľká parcela, sú tam 10 majitelia, všetci vlastníci, ktorí sa nachádzajú na uvedených parcelách musia podpísať oddelenie parciel, aby ich kataster mohol zakresliť. Obec s majiteľmi uzatvorí buď darovaciu zmluvu alebo zámenu pozemkov, poprípade odkúpi pozemky.

**K bodu číslo 7:**

Obec v tomto roku zmenila dodávateľa internetovej stránky obce, nová web stránka je z funkčného a vizuálneho hľadiska na vyššej úrovni, ako stará web stránka. Priebežne sa nahrávajú a dopĺňajú nové údaje, aktuality o obci.

**K bodu číslo 8:**

Z Ministerstva dopravy, výstavby a regionálneho rozvoja SR, prostredníctvom Národnej diaľničnej spoločnosti, a.s. bol obci doručený návrh Zmluvy na zriadenie vecného bremena na parcele č. 748,

LV č. 1260, s tým, že na uvedenej parcele by bolo vybudované zariadenie na prečistenie vôd z cestného telesa.

Príloha č. 5: Zmluva o zriadení vecného bremena

Hlasovanie o Zmluve o zriadení vecného bremena:

 za: 5 /Peter Brath, Zsolt Földessy, Ing. Zoltán Gál, Miroslav Maťo,

 Gabriel Szalai/

 proti: 0

**K bodu číslo 9:**

Obec už v minulosti začala  vyporiadavanie pozemkov pod cintorínom, väčšina vlastníkov už podpísala aj vyvlastnenie. Teraz sa to začalo riešiť od začiatku s notárkou a prevod pozemkov sa bude riešiť darovacou zmluvou, lebo niektorí vlastníci nespĺňajú podmienky, aby ich podiel mohol byť prevedený na obec osvedčením. Notárka prichystala návrh darovacej zmluvy, ktoré musí obecného zastupiteľstvo schváliť.

Príloha č. 6: Darovacia zmluva

Hlasovanie o Darovacej zmluve:

 za: 5 /Peter Brath, Zsolt Földessy, Ing. Zoltán Gál, Miroslav Maťo,

 Gabriel Szalai/

 proti: 0

**K bodu číslo 10:**

Starosta obce vyzval poslancov, aby každí z nich zobral na zodpovednosť nejaké kultúrne podujatie, ktoré sa bude konať v r. 2016.

Prvým podujatím bude 1.máj, na ktorý treba zabezpečiť strom, Zs.Földessy sa prihlásil za organizátora, drevo zabezpečí poslanec Peter Brath.

Koncom mája budú hody, združenie VIA NOVA v sobotu a nedeľu zabezpečí zábavu, živú hudbu.

V júni sa uskutoční 2. ročník memoriálu Mariána Balka, prvý augustový týždeň sa plánuje gurman fest, a koncom augusta rozlúčka s letom.

**K bodu číslo 11:**

Hlavná kontrolórka obce Mgr.Darnadiová predložila správu o kontrolnej činnosti hlavného kontrolóra.

Príloha č. 7: Správa o kontrolnej činnosti hlavného kontrolóra

Hlasovanie o správa hlavného kontrolóra:

 za: 5 /Peter Brath, Zsolt Földessy, Ing. Zoltán Gál, Miroslav Maťo,

 Gabriel Szalai/

 proti: 0

Starosta obce oznámil, že v mesiaci apríl sa uskutoční verejná schôdza s občanmi obce, s tým, že

občania dopredu doručia na obecný úrad svoje otázky a dotazy, ktoré sa vypracujú a na schôdzi

dostanú odpoveď.

Poslanec G.Szalai sa pýtal na zaradenie obce do ochranného pásma JZ Mochovce, starosta

odpovedal, že dostal list z Okresného úradu v Nitre, že sa uskutoční pracovné stretnutie

s kompetentnými pracovníkmi a o ďalšom postupe nás budú informovať.

Poslanci poverili starostu obce, aby jednal s p.Charizopulosom o spojení budúcej obecnej cesty z jeho

súkromnou cestou.

**K bodu číslo 12:**

Starosta obce sa poďakoval sa účasť na zasadnutí obecného zastupiteľstva.

**UZNESENIA ZO ZASADNUTIA OBECNÉHO ZASTUPITEĽSTVA V HOSŤOVEJ**

**ZO DŇA 04.04.2016**

**UZNESENIE Č. 8/2016**

Obecné zastupiteľstvo v Hosťovej

1. **schvaľuje**

program druhého zasadnutia Obecného zastupiteľstva v Hosťovej v roku 2016.

V Hosťovej, 05.04.2016 Ing. Miroslav Brath

 starosta obce

**UZNESENIE Č. 9/2016**

Obecné zastupiteľstvo v Hosťovej

1. **berie na vedomie**

plnenie uznesení obecného zastupiteľstva z predchádzajúcich zasadnutí Obecného zastupiteľstva v Hosťovej

V Hosťovej, 05.04.2016 Ing. Miroslav Brath

 starosta obce

**UZNESENIE Č. 10/2016**

Obecné zastupiteľstvo v Hosťovej

1. **berie na vedomie**

Správu o výsledkoch inventarizácie majetku, záväzkov a rozdielu majetku a záväzkov obce Hosťová k 31.12.2015.

V Hosťovej, 05.04.2016 Ing. Miroslav Brath

 starosta obce

UZNESENIE Č. 11/2016

Obecné zastupiteľstvo v Hosťovej

1. **berie na vedomie**

informatívnu správu o zmenách rozpočtu obce Hosťová na rok 2016 vykonaných starostom obce Hosťová prostredníctvom rozpočtového opatrenia č. 2/2016

V Hosťovej, 05.04.2016 Ing. Miroslav Brath

 starosta obce

**UZNESENIE Č. 12/2016**

Obecné zastupiteľstvo v Hosťovej

1. **berie na vedomie**

návrh rozpočtového opatrenia č. 3/2016

1. s**chvaľuje** zmenu rozpočtu obce Hosťová na rok 2016 rozpočtovým opatrením č. 3/2016
2. **schvaľuj**e prevod finančných prostriedkov z rezervného fondu obce Hosťová na financovanie spoluúčasti rekonštrukcie domu smútku

V Hosťovej, 05.04.2016 Ing. Miroslav Brath

 starosta obce

**UZNESENIE Č.13/2016**

Obecné zastupiteľstvo v Hosťovej

1. **poveruje**

poslancov Miroslava Maťa, Ing. Zoltána Gála a Zsolta Földessyho preskúmaním

podaných majetkových priznaní Ing. Miroslava Bratha a Mgr. Kataríny Darnadiovej

V Hosťovej, 05.04.2016 Ing. Miroslav Brath

 starosta obce

**UZNESENIE Č.14/2016**

Obecné zastupiteľstvo v Hosťovej

1. **schvaľuje**

doplnenie sadzobníka správnych poplatkov obce Hosťová, príloha č. 2

o položku

* osvedčenie podpisu so zvýšenou náročnosťou /zväzovanie zmlúv/

0,50 eur/zmluva

V Hosťovej, 05.04.2016 Ing. Miroslav Brath

 starosta obce

**UZNESENIE Č.15/2016**

Obecné zastupiteľstvo v Hosťovej

1. **prerokovalo**

Zmluvu na zriadenie vecného bremena č. R1 SE-Be/15/2016/Hosťová/501-08, 501-09, AGON Brothers

1. **schvaľuje**

podľa § 9 ods. 1 písm. c) zákona SNR č. 138/1991 Zb. o majetku obcí Zmluvu o zriadení vecného bremena č. R1 SE-Be/15/2016/Hosťová/501-08, 501-09/AGON Brothers uzavretej podľa ustanovenia § 151n a nasl. Zákona č. 40/1964 Zb. Občiansky zákonník v znení neskorších predpisov v prospech Slovenskej republiky zastúpenej Ministerstvom dopravy, výstavby a regionálneho rozvoja SR, sídlom: Nám.slobody 6, 810 05 Bratislava, IČO: 30416094, predmetom ktorej je zriadenie vecného bremena na pozemok v k.ú. Hosťová, na pozemok registra „E“,

parc.č. 748 – orná pôda, výmera záberu 63 m2, evidovaný na LV č. 1260, za odplatu 23,31 eur /slovom dvadsaťtri eur tridsaťjeden centov/, stanovenú na základe znaleckého posudku č. 27/2012, ktorý vyhotovila Ing. Alena Mikócziová dňa 03.11.2012.

Obsahom vecného bremena je vybudovanie zariadenie na prečistenie vôd z cestného telesa na vyššie uvedenom pozemku.

V Hosťovej, 05.04.2016 Ing. Miroslav Brath

 starosta obce

**UZNESENIE Č.16/2016**

Obecné zastupiteľstvo v Hosťovej

1. **schvaľuje**

znenie darovacej zmluvy na prevod podielu pod miestnym cintorínom

V Hosťovej, 05.04.2016 Ing. Miroslav Brath

 starosta obce

**UZNESENIE Č.17/2016**

Obecné zastupiteľstvo v Hosťovej

1. **prerokovalo**

správu o kontrolnej činnosti hlavného kontrolóra obce

1. **berie na vedomie**

správu o kontrolnej činnosti hlavného kontrolóra obce

V Hosťovej, 05.04.2016 Ing. Miroslav Brath

 starosta obce

Overovatelia zápisnice:

Peter Brath .........................

Gabriel Szalai .........................

Zapisovateľka zápisnice:

Bc. Renáta Tóthová ........................

 Ing. Miroslav Brath

 starosta obce